CELEX: 32017R0268
Language: sl
Date: 2017-02-14 00:00:00
Title: Izvedbena uredba Komisije (EU) 2017/268 z dne 14. februarja 2017 o uvrstitvi določenega blaga v kombinirano nomenklaturo

17.2.2017   
            
            
               SL
            
            
               Uradni list Evropske unije
            
            
               L 40/1
            
         IZVEDBENA UREDBA KOMISIJE (EU) 2017/268
   z dne 14. februarja 2017
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. februarja 2017
      
         
            Za Komisijo
         
         
            V imenu predsednika
         
         Stephen QUEST
         
            Generalni direktor
         
         
            Generalni direktorat za obdavčenje in carinsko unijo
         
      
   
   
      (1)  UL L 269, 10.10.2013, str. 1.
   
      (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Proizvod v obliki belih tablet, ki vsebujejo:
                  
                              —
                           
                           
                              steviol glikozide,
                           
                        
                              —
                           
                           
                              natrijev karbonat,
                           
                        
                              —
                           
                           
                              natrijev citrat,
                           
                        
                              —
                           
                           
                              levcin.
                           
                        200 tablet (vsaka tehta 56 mg) je pakiranih za prodajo na drobno, v žepni dozirnik.
                  Proizvod ima kalorično vrednost 0,06 kcal na tableto.
               
               
                  2106 90 92 
               
               
                  Uvrstitev opredeljujeta splošni pravili 1 in 6 za razlago kombinirane nomenklature, opomba 1(b) k poglavju 38 in besedilo oznak KN 2106 , 2106 90  in 2106 90 92 .
                  V skladu z opombo 1(b) k poglavju 38 se proizvod ne more šteti za kemični proizvod iz poglavja 38, ker vsebuje snovi, ki imajo hranilno vrednost in se uporabljajo pri pripravi živil. Meja za količino hranilne vrednosti ne obstaja.
                  Steviol glikozidi in levcin se štejeta za snovi, ki imata hranilno vrednost (glej tudi pojasnjevalne opombe harmoniziranega sistema k poglavju 38, Splošno, predpredzadnji in predzadnji odstavek).
                  Pripravke (kot so tablete), sestavljene iz sladila in živila, ki se uporabljajo za sladkanje, je treba uvrstiti pod tarifno številko 2106  (glej tudi točko 10 pojasnjevalnih opomb harmoniziranega sistema k tarifni številki 2106 ).
                  Proizvod je zato treba uvrstiti pod tarifno številko 2106  kot drugo živilo z oznako KN 2106 90 92 .